**С Ъ О Б Щ Е Н И Е**

Във връзка с предстоящите на 14 ноември 2021 г. избори за президент и вицепрезидент на републиката и за народни представители за Народно събрание и във връзка с чл. 91 от Изборния кодекс, Решение № 644-ПВР/НС от 29.09.2021 г. на ЦИК

**кметът на Община Пловдив отправя към** парламентарно представените партии и коалиции от партии в 46-ото Народно събрание

**покана за участие в консултации за сформиране съставите на секционните** избирателни комисии (СИК) на територията на Община Пловдив.

Консултациите ще се проведат **на 07.10.2021 г. (четвъртък) от 16.30 часа в сградата на Община Пловдив, пл. „Стефан Стамболов” № 1, Заседателна зала – 2 етаж.**

На консултациите представителите на партиите и коалициите от партии следва да представят:

1. Заверено от партията копие на удостоверение за актуално правно състояние на партията, издадено не по-рано от 02 септември 2021 г., или копие от решението за образуване на коалицията за участие в изборите за 46-то Народно събрание, с което се удостоверяват пълномощията на лицата, представляващи съответната партия или коалиция;
2. Пълномощно от лицата, представляващи съответната партия или коалиция, в случаите, когато в консултациите ще участват упълномощени лица (оригинал или заверено копие);
3. Писмено предложение за състав на СИК, което да съдържа:

* наименованието на партията или коалицията, която прави предложението;
* имената и ЕГН на предложените лица;
* длъжността в комисията, за която се предлагат;
* образование, специалност на предложеното лице;
* телефон за връзка с предложеното за член на СИК лице.

1. Писмено предложение за резервни членове на СИК, което да съдържа данните, посочени в т. 3.

**Общинска администрация Пловдив**

**04.10.2021 г.**